CELEX: 62009CN0055
Language: da
Date: 2009-02-09 00:00:00
Title: Sag C-55/09: Anmodning om præjudiciel afgørelse indgivet af House of Lords (Det Forenede Kongerige) den 9. februar 2009 — Commissioners for Her Majesty’s Revenue and Customs mod Baxi Group Limited

18.4.2009   
            
            
               DA
            
            
               Den Europæiske Unions Tidende
            
            
               C 90/14
            
         Anmodning om præjudiciel afgørelse indgivet af House of Lords (Det Forenede Kongerige) den 9. februar 2009 — Commissioners for Her Majesty’s Revenue and Customs mod Baxi Group Limited
   (Sag C-55/09)
   2009/C 90/21
   Processprog: engelsk
   
      Den forelæggende ret
   
   House of Lords
   
      Parter i hovedsagen
   
   
      Sagsøger: Commissioners for Her Majesty’s Revenue and Customs
   
      Sagsøgt: Baxi Group Limited
   
      Præjudicielle spørgsmål
   
   Under omstændigheder, hvor
   
               A.
            
            
               en afgiftspligtig person anvender en salgsfremmende ordning, der drives af et reklame- og marketingsselskab, og hvorunder der udstedes »point« til den afgiftspligtige persons kunder i forbindelse med kundernes køb af goder hos den afgiftspligtige person
            
         
               B.
            
            
               kunderne indløser point og vederlagsfrit modtager præmier fra reklame- og marketingsselskabet
            
         
               C.
            
            
               den afgiftspligtige person har aftalt med dette andet selskab, at den betaler dette den anbefalede salgspris for præmierne.
               
                           1)
                        
                        
                           Hvorledes skal artikel 14, 24, 73 og 168 i momsdirektivet (1) [tidligere artikel 5 og 6 samt artikel 11, punkt A, stk. 1, litra a), og artikel 17, stk. 2, i sjette direktiv (2)] fortolkes med hensyn til den afgiftspligtige persons betalinger til det andet selskab?
                        
                     
                           2)
                        
                        
                           Skal disse bestemmelser navnlig fortolkes således, at den afgiftspligtige persons betalinger til det andet selskab må anses for:
                           
                                       a)
                                    
                                    
                                       udelukkende at være modydelse for det andet selskabs levering af tjenesteydelser til den afgiftspligtige person
                                    
                                 
                                       b)
                                    
                                    
                                       udelukkende at være modydelse fra tredjemand for det andet selskabs levering af goder til kunderne
                                    
                                 
                                       c)
                                    
                                    
                                       at være modydelse dels for det andet selskabs levering af tjenesteydelser til den afgiftspligtige person, dels for det andet selskabs levering af goder til kunderne, eller
                                    
                                 
                                       d)
                                    
                                    
                                       at være modydelse for det andet selskabs levering af såvel reklame- og marketingsydelser som præmier til den afgiftspligtige person?
                                    
                                 
                     
                           3)
                        
                        
                           Hvis spørgsmål 2 besvares med, at sådanne betalinger må anses for dels at være modydelse for en levering af tjenesteydelser fra det andet selskab til den afgiftspligtige person, dels at være modydelse fra tredjemand, der af den afgiftspligtige person betales til det andet selskab for dettes levering af goder til kunderne, hvilke kriterier er da fastsat i fællesskabsretten for afgørelsen af, hvorledes betalingen skal fordeles mellem disse to leveringer?
                        
                     
         
      (1)  Rådets direktiv 2006/112/EF af 28.11.2006 om det fælles merværdiafgiftssystem (EUT L 347, s. 1).
   
      (2)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1).